અસાધ્ય રોગથી પીડાતી યુવાન છોકરી હિંમત અને ગરિમાનું પ્રતિક છે. પોતાના પરિવારને જરા પણ તકલીફ ના પડે તેવી ભાવનાથી બાકી રહેલા દિવસોનો સામનો તે અડગ મનથી કરે છે. પરંતુ ચહેરા અને શરીર પર થયેલી રોગગ્રસ્ત અસરો પરિવારની નજરથી છાની રહેતી નથી અને તકલીફનું કારણ બની જાય છે. તેને પોતાનું પરિણામ ખબર છે. બધા પોતાની વ્હાલસોયી દીકરી ને ધીરેધીરે રોગનો કોળીયો થતા જુવે છે. તે મૌન માં પીડાય છે - તેઓ પોતાનો બળાપો રોકવામાં અસમર્થ રહે છે. લાગણીઓ અને સંબંધોને આવરી લેતું જોવાલાયક નાટક - જે તમારા મગજમાં જોયા પછી પણ લાંબા સમય સુધી અંકીત રહેશે.